אדומה אש

אדומה אש (באנגלית: Turning Red, בתרגום חופשי לעברית: מאדימה) הוא סרט הנפשה ממוחשבת אמריקאי מסוגת קומדיה, שהופק על ידי אולפני האנימציה פיקסאר ווולט דיסני. הסרט נכתב ובוים על ידי דומי שי והופק על ידי לינדזי קולינס. הסרט יצא לשירות הסטרימינג דיסני+ בארצות הברית ב-11 במרץ 2022. הסרט עוקב אחר מיילין "מיי" לי (Meilin "Mei" Lee), נערה סינית-קנדית, בת 13, שנקרעת בין רצונה להישאר הבת הצייתנית של אמה, לבין הכאוס של גיל ההתבגרות. אמה מינג נשארת תמיד בסביבתה, מציאות לא נוחה לבת המתבגרת. בכל פעם שמיי מתרגזת או מתרגשת יותר מדי – היא הופכת לפנדה אדומה ענקית. עלילת הסרט מתרחשת בטורונטו, קנדה בשנת 2002. הדיבוב העברי בוים על ידי ענת ניב, והופק על ידי עמי אופיר והדס מוזס באולפני דאבי דאב. ב-8 במאי 2018 דווח כי הבמאית דומי שי, שכתבה וביימה את הסרט הקצר של פיקסאר "באו" באותה שנה, עומדת לכתוב ולביים סרט עלילתי באורך מלא, מה שהופך אותה לאישה הראשונה שתביים סרט של פיקסאר. ב-26 בנובמבר 2018, שי אישרה שהיא עובדת על סרט. שי גם אמרה כי הסרט נמצא בשלבי פיתוח מוקדמים, והיא עדיין עובדת על עלילת הסרט, וש"[היא] ממש מתרגשת לשחק בפורמט הסרט החדש הזה בן 90 הדקות". ב-1 בינואר 2019, שי אמרה כי היא מתכננת שהסרט יהיה "מבדר ורגשי". ב-9 בדצמבר 2020 הוכרז על סרטה של שי עם הכותרת "Turning Red" ("אדומה אש") יחד עם תקציר העלילה. אירועי הסרט אמורים להתרחש בטורונטו, קנדה, בתחילת שנות האלפיים, כפי שצוין באמצעות רמזים מושתלים בטריילר הראשוני, וכן על פי מידע שגילה אחד ממעצבי ההפקה כבר בפברואר 2021. "אדומה אש" יצאה לאקרנים בארצות הברית ב-11 במרץ 2022 בהפצת אולפני הקולנוע של וולט דיסני. ב-17 ביוני 2021, גורם בפיקסאר אישר שהסרט יקבל גם הפצה דיגיטלית, לאחר שגם "נשמה" (2020) ו"לוקה" (2021) קיבלו מהדורות דיגיטליות בדיסני+ בעקבות מגפת הקורונה. אולם ב-7 בינואר 2022, נחשף כי הסרט יקבל הפצה דיגיטלית בלבד עקב האומיקרון ויהפוך לסרט השלישי של פיקסאר שיופץ בלעדית בדיסני+. בישראל ובעוד מדינות שבהן דיסני+ לא זמין, הסרט יופץ בבתי הקולנוע. מדיה וקבצים בנושא אדומה אש בוויקישיתוף אתר האינטרנט הרשמי של אדומה אש (באנגלית) אדומה אש, ברשת החברתית פייסבוק אדומה אש, ברשת החברתית אקס (טוויטר) אדומה אש, ברשת החברתית אינסטגרם "אדומה אש", במסד הנתונים הקולנועיים IMDb (באנגלית) "אדומה אש", באתר AllMovie (באנגלית) "אדומה אש", באתר Rotten Tomatoes (באנגלית) "אדומה אש", באתר Metacritic (באנגלית) "אדומה אש", באתר דיסני+ סרטים (באנגלית) "אדומה אש", במסד הנתונים הקולנועיים KinoPoisk (ברוסית) אדומה אש, במיזם "אישים" לתיעוד היצירה הישראלית Turning Red Official Announcement and Logo, באתר Pixar Post Pixar’s Turning Red asks ‘What if the Hulk turned into an adorable, giant red panda instead?’, באתר THE VERGE "Upcoming - Turning Red", באתר של פיקסאר The First Woman To Direct An Oscar-Contending Pixar Short, ‘Bao’s Domee Shi Is On Her Way To First Feature Project, באתר DEADLINE Chris Evans to Voice Buzz Lightyear in Pixar’s ‘Lightyear,’ Disney Announces ‘Encanto’ With Music by Lin-Manuel Miranda, באתר Variety Pixar’s Next Animated Film Is Stuffed Full Of Early 2000s Canadian Nostalgia (VIDEO), באתר NARCITY Disney Investor Day 2020 — Pixar Announces Series, Shorts, & 2 Films for 2022 'Turning Red' and 'Lightyear', באתר Pixar Post Pixar is planning to go back to 'normal' theatrical releases with 2022's 'Turning Red', באתר Insider D'Alessandro, Anthony (7 בינואר 2022). "Pixar's 'Turning Red' Skips Theaters & Heads To Disney+". Deadline Hollywood. ארכיון מ-8 בינואר 2022. נבדק ב-7 בינואר 2022. {{cite web}}: (עזרה)